Capsicum annuum var. glabriusculum
Capsicum annuum var. glabriusculum in horto botanico urbis Tucson Arizonae Plantae — Angiospermae Eudicotyledones  Asteridae  Ordo : Solanales  Familia : Solanaceae  Genus : Capsicum  Species : Capsicum annuum  Varietas : var. glabriusculum  (Dunal) Heiser & Pickersgill     Chiltecpin est capsicorum varietas silvestris cui nomen botanicum Capsicum annuum var. glabriusculum attribuitur. Fructus parvi rotundi humore calidissimi sunt (Sco. 70 000-75 000). In Mexico, Novo Mexico, Texia usitantur. Vulgo interdum chiltepin seu chile piquin nuncupantur, in Texia etiam malagueta sive amomo. Varietas a Michaele Felice Dunal anno 1852 rite descripta est. Ille sub C. hispido ordinavit (specie a se primum nominata, hodie oblita). Recentius Carolus Bixler Heiser cum discipula Barbara Pickersgill sub C. annuo posuerunt sicut varietas prisca speciei celebris quae in formis plurimis fere ubique colitur. Hanc varietatem, in Texia endemicam, Samuel Brown anno 1812 Thomae Ieffersonio misit, qui eam anno insequenti apud villam suam Monticello coluit amicisque Ioanni Shecut et Bernardo M'Mahon(en) transmisit. Samuel Brown fructus huius varietatis apud Hispanos indigenasque Texanos tantum usitatum esse "quantum sal apud Civitatum Foederatarum incolas". Usum medicinalem contra morbum digestivum relatum est. Saeculo XIX hi fructus in Texia et Novo Mexico ad capsicum e carne aliaque tamalium farcimina temperanda adhibebantur.